LATVIJAS REPUBLIKA

**SIA „DOBELES ENERĢIJA“**

Edgara Francmaņa iela 6, Dobele, Dobeles novads, LV-3701,

Vien. Reģ. Nr. 45103002039, PVN LV 45103002039,

SEB Banka, Bankas kods – UNLALV2X, Norēķinu konta Nr. LV13 UNLA 0006 0002 0620 1,

2021. gada 12.aprīlis

## NOLIKUMS

(ID Nr. DE 2021/2)

Cenu aptauja par **katlu mājas rekonstrukciju**

1. **Pasūtītājs:**

SIA „Dobeles enerģija”

Adrese: Edgara Francmaņa iela 6, Dobele, Dobeles novads, LV 3701

Reģistrācijas Nr. 45103002039

1. **Pasūtītāja kontaktpersona:**

Kārlis Āboltiņš, 29165123, kabolti@dobelesenergija.lv

Gundega Geiko, 63707211, gundega.geiko@dobelesenergija.lv

1. **Cenu aptaujas priekšmets, līguma izpildes termiņš un nosacījumi:** 
   1. CPV kods: 45220000-5
   2. Katlu mājas projekta izstrāde un būvniecība saskaņā ar Tehnisko specifikāciju (2.Pielikums)
   3. Līguma izpildes termiņš: 4 (četru) mēnešu laikā no Līguma parakstīšanas dienas.
   4. Samaksa procentuāli pēc padarītā darba apjoma pa daļām.
2. **Cenu piedāvājuma iesniegšanas vieta, laiks un kārtība:**
   1. Pretendents var iesniegt sūtot pa pastu vai personīgi nododot SIA „Dobeles enerģija” lietvedības daļā – Dobelē, E. Francmaņa ielā 6, LV-3701, darba dienās no plkst. 8:00 līdz 12:00 un no plkst. 13:00 līdz 17:00.
   2. Cenu aptaujas piedāvājuma iesnieguma termiņš ir ne vēlāk kā **2021.gada 27.aprīlis plkst.10.00.**
   3. Pa pastu sūtītais piedāvājums tiek uzskatīts par iesniegtu noteiktajā termiņā, ja to Pasūtītājs ir saņēmis līdz piedāvājuma iesniegšanai noteiktā termiņa beigām. Ja cenu piedāvājums iesniegts pēc norādīta termiņa beigām, to nereģistrē un atdod vai nosūta atpakaļ Pretendentiem.
   4. Pretendenta iesniegtajam piedāvājumam jābūt derīgam līdz līguma noslēgšanai, bet ne mazāk kā 90 **(**deviņdesmitdienas**)** kalendārās dienas skaitot no piedāvājumu atvēršanas dienas.
   5. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”.*
   6. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā, norādot - „Tulkojums atbilst oriģinālam", apliecinātāja amatu, vārdu, uzvārdu un datumu.
   7. Pēc piedāvājumu iesniegšanas termiņa beigām Pretendents savu piedāvājumu nevar grozīt.
   8. Pretendenta pienākums ir pastāvīgi sekot mājas lapā www.dobelesenergija.lv publicētajai informācijai par šo Cenu aptauju un iekļaut to savā piedāvājumā. Pasūtītājs nav atbildīgs par to, ja kāds pretendents nav iepazinies ar informāciju par šo Cenu aptauju.
   9. Visi iesniedzamie dokumenti jānoformē atbilstoši Dokumentu juridiskā spēka likuma prasībām un Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” prasībām, latviešu valodā, cauršūtiem (caurauklotiem), parakstītiem un apstiprinātiem ar pretendenta zīmogu. Teksta un tabulu daļa nedrīkst būt cauršūta. Pretendents piedāvājumu iesniedz aizlīmētā un aizzīmogotā iepakojumā, uz kuras norāda:

**SIA „Dobeles enerģija”**

**“Cenu aptauja par katlu mājas rekonstrukciju”**

**ID Nr. 2021/2**

### Neatvērt līdz 2021.gada 27.**aprīlim** plkst. 10:00

#### Pretendenta nosaukums un adrese

1. **Priekšnoteikumi kandidātam:**
   1. Attiecībā uz pretendentu nepastāv Publisko iepirkumu likuma 42. panta minētie izslēgšanas nosacījumi.
   2. Atbilstība profesionālās darbības veikšanai:
      1. Būvkomersanta reģistrācijas apliecības vai attiecīgā profesionālā reģistra ārvalstīs, vai kompetentas institūcijas izsniegtas licences, sertifikāta vai cita līdzvērtīga dokumenta, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu, apliecināta kopija.
   3. Tehniskās un profesionālās spējas:
      1. Pretendents pēdējo trīs gadu laikā veicis līdzīga apjoma darbus. Par līdzīgu uzskatāms tāds darbu apjoms, kura vērtība naudas izteiksmē nav mazāka par divām trešdaļām no piedāvātās līgumcenas.
   4. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt līgumu, līdz līguma slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
2. **Iesniedzamie dokumenti:**
   1. Ieinteresētā piegādātāja **pieteikums** dalībai cenu aptaujā **un finanšu piedāvājums**, kas sagatavots atbilstoši nolikumam pievienotajai veidnei (Pielikums Nr. 1);
   2. **Tehniskā specifikācija** (Pielikums Nr. 2);
   3. **Pretendenta pieredze** līdzvērtīgā projekta izstrādē un būvniecībā (Pielikums Nr. 3);
   4. Ja pretendents plāno iesaistīt līguma izpildē apakšuzņēmējus, nododot tiem pakalpojumu veikšanu vismaz 10 procentu vērtībā no kopējās iepirkuma līguma vērtības, tas iesniedz katra šāda apakšuzņēmēja **apliecinājumu(**Pielikums Nr.4). Iesaistītajiem apakšuzņēmumiem jāatbilst Nolikuma 5.1. un 5.2. apakšpunktam.
   5. Dokumentu kopijas, kas apliecina 5. punktā minētās prasības.
   6. Pretendents var pievienot papildus dokumentāciju, kas papildina piedāvājuma informāciju.
3. **Piedāvājumu atvēršana:**
   1. Piedāvājuma atvēršana ir atklāta un notiks **2021.gada 27.aprīlī plkst. 10.00**. SIA „Dobeles enerģija” birojā;
   2. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto cenu;
   3. Pēc piedāvājumu atvēršanas, iepirkuma komisija slēgtās sēdēs veic piedāvājumu izvērtēšanu;
   4. Piedāvājumi tiks apkopoti un izskatīti pēc 4.2. apakšpunkta minētā termiņa, kad tiks noteikts uzvarētājs - **saimnieciski izdevīgākais piedāvājums.**
4. **Saimnieciski visizdevīgākā piedāvājuma vērtēšanas kritēriji un to skaitliskās vērtības:**

|  |  |  |
| --- | --- | --- |
| **Kritēriju numerācija** | **Vērtēšanas kritēriji** | **Maksimālais punktu skaits** |
| 1. | Finanšu piedāvājums, cena (bez PVN) | 75 |
| 2. | Tehniskais piedāvājums, | 25 |
|  | t.sk. kritēriji |  |
| 2.1. | Katla parametri | 20 |
| 2.2. | Pretendenta piedāvātā garantija | 5 |

* 1. Finanšu piedāvājuma vērtēšanas kritērijam maksimālo punktu skaitu piešķir piedāvājumam ar viszemāko līgumcenu. Pārējiem piedāvājumiem punktu skaitu aprēķina pēc šādas formulas:

|  |
| --- |
| Punktu skaits= (mazākā piedāvātā līgumcena/Pretendenta piedāvātā līgumcena) x 75 |

* 1. Vērtēšanas kritērijs “Tehniskie kritēriji” sastāv no kritēriju kopuma “Katla lietderības koeficienta” un “Ražotāja noteiktā katla garantija” iegūto punktu summas.
     1. Kritērijs “Katla lietderības koeficients”:

|  |  |
| --- | --- |
| Lietderības koeficients pie pilnas jaudas un vidējās izejošās temperatūras 70 °C, % | Iegūtais punktu skaits |
| <95 | Neatbilst Tehniskās specifikācijas prasībām |
| 95 – 96,0 | 2 |
| 96,1 – 97,0 | 5 |
| 97,1 – 98,0 | 8 |
| 98,1< | 10 |

* + 1. Kritērijs “Trokšņa līmenis pie maksimālās slodzes 1m attālumā”:

|  |  |
| --- | --- |
| Trokšņa līmenis pie maksimālās slodzes 1m attālumā, dB(A) | Iegūtais punktu skaits |
| >65 | Neatbilst Tehniskās specifikācijas prasībām |
| 60,1 – 65,0 | 1 |
| 55,1 – 60,0 | 2 |
| 50,1 – 55,0 | 3 |
| 45,1 – 50,0 | 4 |
| 45 ≥ | 5 |

* + 1. Kritērijs “Ražotāja noteiktā katla garantija”:

|  |  |
| --- | --- |
| Garantijas laiks | Iegūtais punktu skaits |
| Līdz 2 (neieskaitot) gadiem | Neatbilst Tehniskās specifikācijas prasībām |
| No 2 līdz 4 (neieskaitot) gadiem | 1 |
| No 4 līdz 5 (neieskaitot) gadiem | 2 |
| No 5 līdz 6 (ieskaitot) gadiem | 3 |
| Vairāk par 6 gadiem | 5 |

* 1. Vērtēšanas kritērijs “Pretendenta piedāvātā garantija”

|  |  |
| --- | --- |
| Garantijas laiks | Iegūtais punktu skaits |
| Līdz 2 (neieskaitot) gadiem | Neatbilst Tehniskās specifikācijas prasībām |
| No 2 līdz 4 (neieskaitot) gadiem | 1 |
| No 4 līdz 5 (neieskaitot) gadiem | 2 |
| No 5 līdz 6 (ieskaitot) gadiem | 3 |
| Vairāk par 6 gadiem | 5 |

* 1. Ja Pretendentiem ir vienāds punktu skaits, tad uzvar Pretendents, kura Piedāvājums pirmais tika iesniegts Pasūtītājam.
  2. Pasūtītājam ir tiesības neizraudzīties nevienu no Piegādātājiem un noslēgt Cenu aptauju bez uzvarētājiem.

**Pielikumi:**

1. pielikums – Pretendenta pieteikums un finanšu piedāvājums;

2. pielikums – Tehniskā specifikācija;

3. pielikums – Pretendenta pieredze;

4. pielikums – Apakšuzņēmēju apliecinājums;

5. pielikums – Temperatūras grafiks;

6. pielikums – Esošās katlu mājas shēma;

7. pielikums – Reālās situācijas attēli.

**1. pielikums**

Cenu aptauja par katlu mājas rekonstrukciju

ID Nr. DE 2021/2

1. **PIETEIKUMS DALĪBAI UN FINANŠU PIEDĀVĀJUMS**

**Informācija par kandidātu:**

|  |  |
| --- | --- |
| **Nosaukums:** |  |
| **Adrese:**  (juridiskā un pasta adrese) |  |
| **Reģistrācijas Nr.:** |  |
| **Kontaktpersona:**  (vārds, uzvārds, amats, telefona nr., e-pasts) |  |
| **Finanšu rekvizīti:**  (bankas nosaukums, kods, konta numurs): |  |

Ar šo apliecinām, ka mūsu rīcībā būs visi nepieciešamie resursi, lai nodrošinātu Nolikuma minētās prasības.

* Piedāvājumā cenu norāda eiro (EUR) bez pievienotās vērtības nodokļa, aprēķinos jālieto cenas ar 2 (divām) decimālzīmēm aiz komata.
* Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
* Cenu piedāvājums ir spēkā 90 dienas no Nolikumā minētā iesniegšanas termiņa.

**Finanšu piedāvājums**

|  |  |  |
| --- | --- | --- |
| Nr.p.k. | Pakalpojuma izmaksas | Cena bez PVN, EUR |
| 1. | Projekta izstrāde |  |
| 2. | Projekta realizācija un nodošana ekspluatācijā |  |
| 3. | Kopējais finanšu piedāvājums (Projektu izstrāde + Projekta realizācija) |  |

Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā. Pilnvara noformējama kā atsevišķs dokuments un pievienojams piedāvājumam.

|  |  |
| --- | --- |
| Vārds, uzvārds:  Amats:  Datums:  Z.v. | \_\_\_\_\_\_\_\_\_\_\_\_(paraksts) |

**2. pielikums**

Cenu aptauja par katlu mājas rekonstrukciju

ID Nr. DE 2021/2

1. **TEHNISKĀ SPECIFIKĀCIJA**

**Nepieciešams izprojektēt, izbūvēt un nodot ekspluatācijā dabas gāzes katlu māju ar kopējo nominālo jaudu 160 kW Elektrības ielā 3, Dobele, Dobeles novadā (kadastra nr. 46010098404).**

Katlu mājai jābūt pieslēgtai tiešsaistes monitoringam internetā, kur redzams reāllaika parametri, kā arī datu uzglabāšana serverī. Avārijas gadījumā jānostrādā avārijas paziņojumam uz dežūras telefonu zvana formātā (esošs avārijas situācijas paziņojuma princips).

Piegādājamām iekārtām un katlu mājas elementiem jāatbilst ES standartiem un ir jābūt attiecīgi sertificētām. ES atbilstības sertifikāti jāiesniedz, piegādājot preci.

Tehniskā specifikācija var būt nepilnīga un tajā var nebūt detalizētu visu nepieciešamo elementu un aprakstu katrā atsevišķā sadaļā. Tādēļ katra pretendenta pienākums ir pārliecināties, ka viņa piedāvājums, neatkarīgi no specifikācijām, apmierina visas pasūtītāja tehniskās un estētiskās prasības, kā arī Latvijas Būvnormatīvus, un vietējās būvvaldes noteikumus un prasības.

Izpildītājam, balstoties uz inženiertehniskiem aprēķinu rezultātiem, jānosaka visefektīvāko risinājumu katlu mājas izbūvei – maksimāli samazinot būvniecības izmaksas un izvēloties saimnieciski racionālāko realizācijas variantu. Projekta plānošanā un izstrādē iesaistās abas puses. Pretendentam ir pienākums regulāri sazināties ar Pasūtītāju par projekta izstrādes procesu un tehniskiem risinājumiem u.c. jautājumiem saistībā ar projekta tapšanu un realizāciju;

Pretendentam ir tiesības pieprasīt papildus informāciju, apskatīt katlu mājas esošo situāciju dabā, iepriekš sazinoties un vienojoties ar Pasūtītāju. Bet ne vēlāk kā 3 darba dienas pirms Cenu aptaujas piedāvājuma iesnieguma termiņa.

Tabula Nr. 1

**Tehniskās prasības**

|  |  |  |  |
| --- | --- | --- | --- |
| N.p.k | Nosaukums | Minimālie parametri1 | Pretendenta piedāvājums |
| 1. | Dabas gāzes katls – 2.gab.  Kopējā katlu mājas nominālā jauda pie izejošās temperatūras 80°C - 160 kW  (projekta tapšanas laikā kopējā uzstādītā jauda var mainīties, ja projektētājs pamato savu izvēli) | * Lietderības koeficients pie pilnas jaudas un vidējās izejošās temperatūras 70 °C – ne mazāks par 95% * Trokšņa līmenis pie maksimālās slodzes 1m attālumā – ne vairāk par 65 dB (A) * **Obligāta prasība – nerūsējošā tērauda siltummainis** * Ražotāja noteiktā garantija – ne mazāka pa 2 gadiem. |  |
| 2. | Katlu mājas elementi (sūknis, izolēti cauruļvadi, noslēgierīces, izplešanās trauks u.c.) | Izvēlētas atbilstoši projekta aprēķinam un visām attiecināmajām prasībām un standartiem. |  |
| 3. | Pieslēgumi inženierkomunikācijas tīkliem | Pieslēgums inženierkomunikācijas tīklam saskaņā ar tehniskajiem noteikumiem un tīkla pieslēgšanas standartprasībām. |  |
| 4. | Monitorings | Pievienojams internetam ar kabeli;  nodrošina bezmaksas monitoringa iespējas datorā un mobilajās ierīcēs; Pārsprieguma aizsardzības bloks interneta pieslēgumam. |  |
| 5. | Katlu mājas patērētāji | * Līgumā ir noteikts pienākošās siltumenerģijas temperatūras grafiks patērētājiem pēc ārgaisa temperatūras (Pielikums Nr.6) * Elektrības iela 3:   cauruļvada diametrs ieejā – 40 mm  pieprasītā maksimālā jauda – 73 kW  nav siltummezgla, kas atdala sistēmas   * Elektrības iela 5 -   cauruļvada diametrs ieejā – 40 mm  pieprasītā maksimālā jauda – 120 kW  nav siltummezgla, kas atdala sistēmas |  |
| 6. | Katlu mājas elementu piegāde, montāža, pieslēgšana un dokumentācijas sagatavošana. | Dokumentu noformēšana atbilstoši LR likumdošanas prasībām.  Katlu mājas nodošana SIA “Dobeles enerģija”. |  |
| 7. | Esošo iekārtu demontāža | Esošās iekārtu demontēšana un nodošana SIA “Dobeles enerģija”. |  |
| 8. | Drošības prasības | Katlu mājas drošības prasības atbilstoši visām attiecināmajām prasībām un standartiem, kā arī elementu izvēlēšanās atbilstoši apkārtējās vides faktoriem, pielietošanas veidiem un tehniskajiem aprēķiniem. |  |
| 9. | Pretendenta piedāvātā garantija | Ne mazāka par 2 gadi |  |

1Vērtējot piedāvājumus pēc 8.punkta kritērijiem, ja tiek piedāvāti divi dažādi apkures katli,tad katram vērtēšanas kritērijam izmanto tā katla datus, kura parametri ir ar mazāku efektivitātes vērtību.

**3. pielikums**

Cenu aptauja par katlu mājas rekonstrukciju

ID Nr. DE 2021/2

1. **PRETENDENTA PIEREDZE REALIZĒJOT LĪDZĪGA PROJEKTA IZSTRĀDI UN BŪVNIECĪBU**

|  |  |  |  |  |  |
| --- | --- | --- | --- | --- | --- |
| Nr. | Pasūtītāja nosaukums | Objekta adrese | Katlu mājas uzstādītā jauda | Pasūtītāja kontaktpersona: Vārds, Uzvārds, tālruņa numurs | Piezīmes\* |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\*Pielikuma var pievienot attēlu vai kādu citu vizuālu materiālu, kas atspoguļo projekta tapšanas procesu, tehnisko risinājumu vai rezultātu.

**4. pielikums**

Cenu aptauja par katlu mājas rekonstrukciju

ID Nr. DE 2021/2

**APAKŠUZŅĒMĒJU APLIECINĀJUMS**

Ar šo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums, reģistrācijas numurs*) apliecina, izsludinātā **Cenu aptauj**a **par katlu mājas rekonstrukciju (**Identifikācijas Nr. DE 2021/2) ietvaros veicamo pakalpojumu izpildes laikā Pretendenta paša resursiem veicamo pakalpojumu apjoms sastāda \_\_\_\_\_\_ % (finansiālā vērtība) no kopējā apjoma, apakšuzņēmējiem nododamo pakalpojumu apjoms sastāda \_\_\_\_\_\_ % (finansiālā vērtība) no kopējā apjoma.

**Pieaicinātie apakšuzņēmēji:**

1. \_\_\_\_\_\_\_\_\_\_\_\_\_\_\_\_\_ veiks \_\_\_\_\_\_\_\_\_\_\_\_\_\_\_\_\_\_\_\_ , kas sastāda \_\_\_ % (finansiālā vērtība) no

(apakšuzņēmēja nosaukums) (darbu veids- nododamā līguma daļa)

kopējās līguma vērtības;

2. \_\_\_\_\_\_\_\_\_\_\_\_\_\_\_\_\_ veiks \_\_\_\_\_\_\_\_\_\_\_\_\_\_\_\_\_\_\_\_ , kas sastāda \_\_\_ % (finansiālā vērtība) no

(apakšuzņēmēja nosaukums) (darbu veids- nododamā līguma daļa)

kopējās līguma vērtības;

3...

**5. pielikums**

Cenu aptauja par katlu mājas rekonstrukciju

ID Nr. DE 2021/2